Провлакът е образуван в края на Миоцена с пропадането на района на Червено море. Макар че е изграден предимно от седиментни скали, провлакът не се поддава на разломни процеси, защото посоката им е през залива Акаба към Мъртво море. През праисторическо време именно оттук са преминали първите хора от Африка в Азия (Хомо Еректус). По-късно провлакът е бил схващан от древните египтяни като основна отбранителна линия спрямо азиатските нашественици. В неговия район се развиват редица ключови сражения като битката при Пелузиум (525 г. пр. н. е.) и при Ридани (1517). От 1859 до 1869 г. се строи Суецкият канал. През 1956 г. започва т. нар. Суецка криза, при която Израел, Великобритания и Франция се опитват да запазят контрола над канала, за който претендират и египтяните. В следващите години тук се родят редица военни конфликти от Близкоизточния конфликт.